ananddey/assamese-wiki-corpus huggingface dataset:
নামবৰ অভয়াৰণ্য

নামবৰ অভয়াৰণ্য অসমৰ গোলাঘাটআৰু কাৰ্বি আংলং জিলাত অৱস্থিত এটা সংৰক্ষিত অঞ্চল। ৩৭ বৰ্গ কিঃমিঃ জুৰি থকা এই অঞ্চলটো ২০০০ চনৰ ২৭ জুলাইত অভয়াৰণ্য ঘোষণা কৰা হয়। ইয়াৰ পৰা গোলাঘাট নগৰৰ দূৰত্ব ২৫ কিঃমিঃ আৰু কাজিৰঙা ৰাষ্ট্ৰীয় উদ্যানৰ দূৰত্ব ৬৫ কিঃমিঃ।

ইতিহাস

১৮৭২ চনৰ ৯ আগষ্টত গোলাঘাট মহকুমাৰ ১,৮১,৩৬৪ হেক্টৰ বনভূমিক ’নামবৰ সংৰক্ষিত বনাঞ্চল’ হিচাপে ঘোষণা কৰা হৈছিল। এইখন এছিয়া মহাদেশৰ সৰ্বপ্ৰথম সংৰক্ষিত বনাঞ্চল বুলি জনা যায়। ১৯২৬ চনত বনাঞ্চলখনৰ কিছু অংশ ৰে’লপথ আৰু স্থলপথৰ বাবে মুকলি কৰাত মাটিকালি কমি ৭২,৪৮৬ হেক্টৰ হয়গৈ।

১৯৫২ চনৰ ১০ জুলাইত নামবৰ সংৰক্ষিত বনাঞ্চলৰ ৬.৫ বৰ্গ কিলোমিটাৰ অংশক ’গৰমপানী বন্যপ্ৰাণী অভয়াৰণ্য’ হিচাপে ঘোষণা কৰা হয়। ১৯৬৫-৬৬ চনত নামবৰক উত্তৰ নামবৰ আৰু দক্ষিণ নামবৰ সংৰক্ষিত বনাঞ্চল ৰূপে দুটা ভাগত বিভক্ত কৰা হয়।

২০০৩ চনৰ ৫ ছেপ্টেম্বৰত উত্তৰ নামবৰৰ ৫,৪৯২ হেক্টৰ বনভূমি আৰু উজনি-নামনি দৈগ্ৰোং সংৰক্ষিত বনাঞ্চলৰ ৯৭.১৫ বৰ্গ কিলোমিটাৰ সামৰি ’নামবৰ-দৈগ্ৰোং বন্যপ্ৰাণী অভয়াৰণ্য’ গঠন কৰা হয়।

জৈৱ বৈচিত্ৰ্য

জৈৱ-বৈচিত্ৰ্যৰে ভৰপূৰ নামবৰ সংৰক্ষিত বনাঞ্চল গোলাঘাট আৰু কাৰ্বি আংলং জিলাত অৱস্থিত।

উদ্ভিদ

নামবৰ বন্যপ্ৰাণী অভয়াৰণ্য গছ-গছনিৰ বাবেও বিখ্যাত। ইয়াত শাল, চেগুন, বনচোম, তিতাচঁপা, গমাৰি, হলখ আদি মূল্যৱান গছ থকাৰ লগতে লেতেকু, পনিয়ল, সুমথিৰা, বগীটেঙা আদি ফল-মূলৰ গছে আছে। প্ৰায় ৫০বিধ বিৰল প্ৰজাতিৰ অৰ্কিডেৰে বনাঞ্চলখন ভৰপূৰ। এই বনাঞ্চলত পোৱা আদাজাতীয় কৰ্মূল তামোলৰ লগত খোৱাৰ উপৰি সুগন্ধি দ্ৰব্য তৈয়াৰ কৰা হয়।
ভেলু, গমাৰী, আজাৰ, নাহৰ, পমা, বনচোম, উৰিয়াম (Udiyam) ইত্যাদি। তদুপৰি ইয়াত প্ৰায় ৫১ বিধ অৰ্কিডৰ প্ৰজাতিও পোৱা যায়।

জীৱ-জন্তু

নামবৰ বন্যপ্ৰাণী অভয়াৰণ্যত বিভিন্ন প্ৰজাতিৰ জীৱজন্তু আৰু গছ-গছনি আছে। হাতীৰ বাবে বিখ্যাত এই বনাঞ্চলত ধেকীয়াপতীয়া বাঘ, ঘোং, কেমটাই পহু, মেঠোন, হলৌ বান্দৰ, লাজুকী বান্দৰ, উৰণীয়া কেৰ্কেটুৱা, শৰপহু, ভালুক, সুগৰী পহু, জহামাল, অজগৰ, ফেঁটীসাপ, গুঁই আদি বন্যপ্ৰাণী আছে।
স্তন্যপায়ী প্ৰাণী হাতী, হলৌ বান্দৰ, ঘোং,মেথোন, সেন্দূৰী বান্দৰ, গাহৰি-নেজীয়া বান্দৰ, লাজুকী বান্দৰ, অসমীয়া বান্দৰ, মলুৱা বান্দৰ, নাহৰফুটুকী বাঘ, লতামাকৰী বাঘ, মেচেকা, খটীয়া পহু, শৰপহু, শৰ পহু, সুগৰী পহু, কেঁটেলা পহু বনৰীয়া গাহৰি ইত্যাদি।

পক্ষী

কেতেকী, কুলি, বনকুকুৰা,মণিয়ৰি, শামুকভঙা, মাছোৰোকা, কাও ধনেশ,গলমণিকা,ৰাজ ভাটৌ,বতা চৰাই,কলীমূৰী হাঁহ, হেটুলুকা, পাহাৰী ময়না,পৰঘুমা,হাইঠা,ঘিলা হাঁহ,পানী কাউৰী,বৰ বগ, গো-বগ, ভীমৰাজ, তিল কপৌ, হাৰুৱা কপৌ, দেওহাঁহ, ফেঁচা, টেকটেকী, তেলীয়াহাৰেং, মইনা, হাইঠা, শগুন, মৌপিয়া, ডাউক, ডঁৰিক,দেওডঁৰিক, কাম চৰাই, ইত্যাদি।

সৰীসৃপ অজগৰ, ফেঁটী, বৰকাছ, উলূকাছ, দুৰাকাছ, খতৌকাছ আদি।

তথ্য সংগ্ৰহ

বাহ্যিক সংযোগ

Nambor Bonyaprani Abhayarana (নামবৰ বন্যপ্ৰাণী অভয়াৰণ্য) in Assamese

Nambor Wildlife Sanctuary at assaminfo.com.
Nambor Wildlife Sanctuary at wildlifeinindia.in.

শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য
কৃষ্ণগহ্বৰ

]]. Note the gravitational lensing effect, which produces two enlarged but highly distorted views of the Cloud. Across the top, the Milky Way disk appears distorted into an arc.
]]. White lines do not represent the curvature of space but instead represent the coordinate system imposed on the curved spacetime, which would be rectilinear in a flat spacetime.

কৃষ্ণগহ্বৰ হৈছে মহাকাশৰ একো একোটা বিশেষ অঞ্চল, য'ৰ পৰা একোয়েই, আনকি পোহৰো; ওলাই যাব নোৱাৰে। সাধাৰণ আপেক্ষিকতাবাদ তত্ত্ব অনুসৰি পৰ্যাপ্তভাৱে গাঢ় (compact) বা অতি ঘনত্ব বিশিষ্ট ভৰপিণ্ডই কাল-স্থান (Spacetime) স্থানাংক তন্ত্ৰৰ নিজস্ব বিশেষ স্থানত সৃষ্টি কৰা বিকৃতি(deformation)ৰ জৰিয়তে কৃষ্ণগহ্বৰ গঠন হ'ব পাৰে। কৃষ্ণগহ্বৰ একোটাৰ চৌপাশে গাণিতীয় ভাৱে সংজ্ঞাবদ্ধ "ইভেণ্ট্ হ'ৰাইজ'ন" Event horizon নামৰ এখনি পৃষ্ঠ আছে, আৰু এই পৃষ্ঠখনে "উভতিব নোৱাৰা বিন্দু" চিহ্নিত কৰে। তাপগতিবিজ্ঞানৰ 'নিখুঁত কৃষ্ণকায়' ৰ দৰে কৃষ্ণগহ্বৰে ইয়াৰ "হ'ৰাইজ'ন"ত আপতিত ক্ষুদ্ৰাংশও প্ৰতিফলিত নকৰাকৈ সকলো পোহৰ শোষণ কৰে, আৰু সেইবাবেই আৰু ইয়াক "কৃষ্ণ" নামকৰণ কৰা হৈছে। কোৱাণ্টাম বলবিজ্ঞানৰ মতে কৃষ্ণগহ্বৰেও অশূন্য উষ্ণতাত কৃষ্ণকায়ৰ দৰে শক্তি বিকিৰণ নিৰ্গত কৰিব পাৰে। এই উষ্ণতা কৃষ্ণগহ্বৰৰ ভৰৰ ব্যস্তানুপাতিক। সেইবাবেই, সূৰ্য্য়ৰ সমভৰৰ বা বেছিভৰযুক্ত তৰাৰ কৃষ্ণগহ্বৰ বিকিৰণ প্ৰত্যক্ষ কৰাটো জটিল কাৰ্য্য হৈ পৰে।

শ্ৰেণী:জ্যোতিৰ্পদাৰ্থ বিজ্ঞান
দুন্দুভি

দুন্দুভি পুৰণি ভাৰতীয় বাদ্যৰ ভিতৰত প্ৰখ্যাত। বৈদিক অনুষ্ঠানসমূহত দুন্দুভিক প্ৰাধান্য দিয়াটো তাৎপৰ্যপূৰ্ণ। অথৰ্ববেদত এই বাদ্যক উদ্দেশ্যি এটা স্তৱক ৰচনা কৰা হৈছে। হৰিণাৰ ছালেৰে আবৃত দুন্দুভিৰ ধ্বনিৰে দেৱতাসকলে শত্ৰুৰ অন্তৰত ত্ৰাসৰ সঞ্চাৰ কৰি সিহঁতক পৰাজিত কৰিবলৈ সমৰ্থ হৈছিল। প্ৰাচীন কালত যুদ্ধৰ উপৰি শান্তি আৰু উৎসৱৰ কালতো ইয়াক ব্যৱহাৰ কৰাৰ প্ৰমাণ পোৱা যায়। ৰথ চালন প্ৰতিযোগিতাত ৰথীসকলক উৎসাহিত কৰিবলৈ দুন্দুভিৰ ব্যৱহাৰ উল্লেখযোগ্য। বাজপেয় যজ্ঞত একেলগে সোতটা দুন্দুভি যজ্ঞথলীৰ চৌদিশে বজোৱাৰ ৰীতি আছিল। দুন্দুভি বাদকৰ লগতে বাঁহী, তালবাদকসকলক পৱিত্ৰ জ্ঞান কৰি মকৰ সংক্ৰান্তিৰ দিনা অনুষ্ঠিত মহাব্ৰতত সেইসকলক আহুতি দিয়া বুলি এটা মত আছে। ভৰতৰ নাট্যশাস্ত্ৰৰ তেত্ৰিশ অধ্যায়ত আছে : স্বাতি মুনিয়ে দেৱবাদ্য মুৰজ দেখি তাৰ অনুকৰণত মুৰজ বাদ্য নিৰ্মাণ কৰে। ই দেখাত অৰ্ধগোলাকাৰ। সংগীত ৰত্নাকৰ মতে আম কাঠেৰে নিৰ্মিত এই বাদ্যৰ ভিতৰটো কাঁহৰ পাতেৰে মোৰা আৰু মুখভাগ চামৰাৰে আচ্ছাদিত। চামৰাৰে সজা কঠিন লাঠি অথবা পহুৰ শিঙেৰে এই বিধ বাদ্য বজোৱাৰ কথা সংগীত শাস্ত্ৰত উল্লিখিত হৈছে। পুৰণি অসমীয়া সাহিত্যত দুন্দুভিৰ সঘন প্ৰয়োগ পোৱা যায়।

দুটামান উদাহৰণ:
দুন্দুভি মৃদংগ দাম বাজে ঢাক ঢোল (মাধৱ কন্দলি- ৰামায়ণ লংকাকাণ্ড)
দুম দুম দুন্দুভি ঢোলে (মাধৱদেৱৰ বৰগীত)
শংখ, ঘণ্টা কৰতাল দুন্দুভি বজাৱে ভাল (সূৰ্যখড়ি দৈৱজ্ঞ)

তথ্য সংগ্ৰহ

শ্ৰেণী:অসমৰ বাদ্যযন্ত্ৰ
কুমালী ভাষা

কুমালী, কুম্‌হালী বা কুম্বালে এটি পূৰ্বী ভাৰতীয়-আৰ্য ভাষা যি নেপালৰ কুমাল লোকৰ দ্বাৰা ঘাইকৈ ব্যৱহৃত। এই গোষ্ঠীৰ জনসংখ্যা প্ৰায় ১২১০০০ যাৰ ১২০০০ লোকে কুমালী ভাষা কয়।

তথ্য সংগ্ৰহ

শ্ৰেণী: ভাষা
অংশ

অংশ (সংস্কৃত: अंश) হিন্দু ধৰ্মৰ সৌৰ দেৱতা। তেওঁ কাশ্যপ আৰু অদিতিৰ সন্তান স্বৰ্গৰ দেৱতাৰ এটা দল আদিত্যৰ সদস্য। তেওঁৰ প্ৰথম উল্লেখ ঋগবেদত পোৱা যায়।

অন্যান্য ব্যৱহাৰ

বৈষ্ণৱ ধৰ্মত অংশই এনে এজন সত্ত্বাক বুজায় যাক বিষ্ণু দেৱতাৰ আংশিক অৱতাৰ বা অংশ বুলি গণ্য কৰা হয়। বৈদিক যজ্ঞৰ আহুতিত দেৱতাক অৰ্পন কৰা অংশটো বুজাবলৈয়ো এই শব্দটো ব্যৱহাৰ কৰা হয়। অংশ এজন ঋষিৰো নাম।

তথ্যসূত্ৰ

শ্ৰেণী:হিন্দু দেৱতা
অপুৰ সংসাৰ

অপুৰ সংসাৰ ১৯৫৯ চনত মুক্তিপ্ৰাপ্ত আৰু বঙালী ভাষাত নিৰ্মিত এখন ধ্ৰুপদী চলচ্চিত্ৰ। পৰিচালনা আৰু ৰচনা সত্যজিত ৰায়ৰ। অপু নামৰ চৰিত্ৰ এটাক কেন্দ্ৰ কৰি ৰায়ে নিৰ্মাণ কৰা অপু ত্ৰিল’জীৰ এইখন তৃতীয় ছবি। ইয়াত অপুৰ যুবাৱস্থাৰ চিত্ৰায়ণ কৰা হৈছে। অপু ত্ৰিল’জীৰ পূৰ্বৰ দুখন ছবি পথেৰ পাঁচালী আৰু অপৰাজিতত ক্ৰমে অপুৰ শৈশৱ আৰু কৈশোৰৰ চিত্ৰায়ণ কৰা হৈছিল। এই ছবিখন বিভূতিভূষণ বন্দ্যোপাধ্যায়ৰ উপন্যাস অপৰাজিতৰ পিছৰ অংশৰ আধাৰত নিৰ্মাণ কৰা হৈছে।

অপুৰ সংসাৰৰ যোগেদি সৌমিত্ৰ চেতাৰ্জী আৰু শৰ্মিলা ঠাকুৰে চলচ্চিত্ৰাভিনয়ৰ জগতত ভৰি দিয়ে। তেওঁলোকক পিছলৈ ৰায়ৰ বহুবোৰ ছবিত দেখা গৈছিল। ছবিখনে শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটাৰ লগতে চাদাৰলেণ্ড ট্ৰ’ফীকে ধৰি বহুতো আন্তঃৰাষ্ট্ৰীয় বঁটা লাভ কৰে।

কাহিনীৰ সাৰাংশ

আই.এ. পাচ কৰি অপুৱে চাকৰি এটা যোগাৰ কৰিব পৰা নাই। কলকাতাৰ ভাৰাঘৰত থাকি টিউচন কৰি পেট প্ৰবৰ্তাই আছে। সময়ত ঘৰভাৰা দিব নোৱাৰি ঘৰৰ মালিকৰ সৈতে কাজিয়া কৰে। প্ৰায়ে আধাপেটীকৈ খাই বাহিৰলৈ যায়। এদিন বন্ধু পুলুৱে কলকাতাৰ পৰা দূৰণিৰ গাঁও এখনলৈ সম্পৰ্কীয় ভনীয়েক অপৰ্ণাৰ বিয়ালৈ অপুক লৈ যায়। ঘটনাচক্ৰত পূৰ্বে নিৰ্ধাৰিত বিয়াখন ভাঙি যোৱাত অপুৱে অপৰ্ণাক বিয়া কৰাবলৈ বাধ্য হৈ পৰে আৰু ন-ছোৱালীক আনি কলকাতাৰ ভাৰাঘৰত সুমুৱায়। এটা কেৰাণীৰ চাকৰি তেওঁৰ বাবে যোগাৰ হয়। চহকী ঘৰৰ ছোৱালী হ’লেও অপৰ্ণাই নিজকে অপুৰ সংসাৰখনত খাপ খুৱাই লয়। টকা-পইচাৰ অভাৱ থাকিলেও ৰং-ধেমালী, মৰম-চেনেহৰ মাজেৰে দুয়োৰো সংসাৰ আগবাঢ়ে। ১৯৯২চনত ব্ৰিটিছ চলচ্চিত্ৰ প্ৰতিষ্ঠানৰ আলোচনী চাইট এণ্ড চাউণ্ডে সৰ্বকালৰ সৰ্বশ্ৰেষ্ঠ চলচ্চিত্ৰৰ তালিকাত এই ছবিখনক ৮৮তম স্থান দিছে। চাইট এণ্ড চাউণ্ডৰ ১৯৮২ চনৰ জনমতত অপুৰ সংসাৰক সৰ্বকালৰ সৰ্বশ্ৰেষ্ঠ চলচ্চিত্ৰৰ তালিকাত ৪২তম স্থান দিয়া হয়। ২০০২ চনত চাইট এণ্ড চাউণ্ড সমালোচক আৰু পৰিচালকৰ যৌথ জনমত তালিকাত ৰায়ৰ এই ছবিখনক ৯৩তম স্থান দিয়া হৈছে। ১৯৮৮ চনত এছীয় চলচ্চিত্ৰীয় আলোচনী চিনেমায়াৰ সমালোচকৰ জনমতৰ ভিত্তিত তৈয়াৰ কৰা সৰ্বকালৰ সৰ্বশ্ৰেষ্ঠ চলচ্চিত্ৰৰ তালিকাত অপু ত্ৰিল’জীয়ে ৭ম স্থান লাভ কৰিছে।

বঁটা

ৰাষ্ট্ৰীয় চলচ্চিত্ৰ বঁটা
১৯৫৯- ৭ম ৰাষ্ট্ৰীয় চলচ্চিত্ৰ বঁটা: শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰপতিৰ সোণৰ পদক

ব্ৰিটিছ ফিল্ম ইঞ্চটিটিউট বঁটা (লণ্ডন চলচ্চিত্ৰ মহোংসৱ)
১৯৬০- শ্ৰেষ্ঠ মূল আৰু কল্পনাশীল চলচ্চিত্ৰৰ চাদাৰলেণ্ড বঁটা
১৪তম এডিনবাৰ্গ আন্তঃৰাষ্ট্ৰীয় চলচ্চিত্ৰ মহোৎসৱ
১৯৬০-ডিপ্লোমা অফ মেৰিট

নেচনেল বোৰ্ড অফ ৰিভিউ বঁটা (যুক্তৰাষ্ট্ৰ)
১৯৬০ নেচনেল ৰিভিউ বঁটা: শ্ৰেষ্ঠ বিদেশী ভাষাৰ চলচ্চিত্ৰৰ নেচনেল ৰিভিউ বঁটা

তথ্যসূত্ৰ

বাহ্যিক সংযোগ

ইউটিৱত অপুৰ সংসাৰ

SatyajitRay.org-ত অপুৰ সংসাৰ

শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:সত্যজিৎ ৰায়
চুমিয়া টোৰা

চুমিয়া টোৰা মহিলা আৰু শৰণাৰ্থীৰ অধিকাৰৰ দিশত কাম কৰি থকা এগৰাকী আফগান প্ৰচাৰক আৰু সামাজিক উদ্যোগী। ২০২৩ চনৰ নৱেম্বৰ মাহত তেওঁক বিবিচিৰ ১০০ মহিলাৰ তালিকাত অন্তৰ্ভুক্ত কৰা হয়।

প্ৰাথমিক জীৱন আৰু শিক্ষা

উজবেকিস্তান বংশৰ টোৰাৰ পৰিয়ালে ১৯৯৭ চনত তালিবানৰ উত্থানৰ বাবে আফগানিস্তানৰ পৰা পলায়ন কৰে।তেওঁলোকে পাকিস্তানৰ পেশ্বৰত পুনৰ বসতি স্থাপন কৰে আৰু টোৰাই স্কুলত পঢ়ে। আৰু আৰ্লহাম কলেজত পঢ়িবলৈ যায়৷ ২০২০ চনত অৰ্থনীতি, শান্তি আৰু গ্ল'বেল ষ্টাডিজত স্নাতক ডিগ্ৰী লাভ কৰে।

২০২০ চনত টোৰা প্ৰথম আফগান ৰোডছ স্কোলাৰ হয়।

সক্ৰিয়তা আৰু উদ্যোগীকৰণ

টোৰাই সৰুৰে পৰাই বিশ্বজুৰি শৰণাৰ্থী আৰু আশ্ৰয়প্ৰাৰ্থীৰ সৈতে কাম কৰি আহিছে। তেওঁ পাকিস্তান, গ্ৰীচ, যুক্তৰাজ্য আৰু আমেৰিকাত আফগান শৰণাৰ্থীৰ অধিকাৰৰ পোষকতা কৰিছে।

তথ্যসূত্ৰ

শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
দাড়ি থকা মেৰী

দাড়ি থকা মেৰী হৈছে মধ্যযুগীয় আইকনগ্ৰাফীৰ (কেৰ'লিঞ্জিয়ান বংশৰ সময়ৰ) এক বিৰল ধৰণৰ ছবি য'ত যীচুৰ মাতৃ মেৰীক দাড়িৰে চিত্ৰিত কৰা হৈছে।

কেৰ’লিন ৱাকাৰ বাইনামৰ মতে এই পৰম্পৰাক (পূৰ্বৰ) মধ্যযুগীয় ধাৰণাটোৰ সৈতে সংযোগ কৰিব পাৰি যে যৌন সতী মহিলাসকল পুৰুষৰ দৰে হ'ব পাৰে, যাৰ বিষয়ে জোআন মেকনামাৰাই বিতংভাৱে উল্লেখ কৰিছে আৰু আনকি দাড়িও গজাব পাৰে (গ্ৰেগৰী দ্য গ্ৰেটে পুনৰাবৃত্তি কৰা এটা বিৱৰণী অনুসৰি)। শ্বনেপৰ মতে, কেৰ'লিঞ্জিয়ান প্ৰতিচ্ছবিখনে মহিলাৰ ক্ৰছ-ড্ৰেছিংক "আধ্যাত্মিক উন্নতিৰ চিন হিচাপে চাব পাৰি" বুলি প্ৰকাশ কৰে, যাৰ ফলত "পাৰ্পেটুয়া, কেথেৰিন আৰু জোয়ান অৱ আৰ্কৰ দৰে মহিলা শ্বহীদ-সন্তসকলৰ যুদ্ধ বীৰত্ব" উদযাপন কৰা হয়।

তথ্যসূত্ৰ

শ্ৰেণী:দাড়ি থকা নাৰী
নাওমি ছেজেন

নাওমি ছেজেন (; জন্ম:-১৮ নৱেম্বৰ ১৯৪৬) এগৰাকী ইজৰাইলী শিক্ষাবিদ, কৰ্মী আৰু ৰাজনীতিবিদ। বিধায়ক হিচাপে ছেজেনে মানৱ অধিকাৰ, মহিলাৰ অধিকাৰ আৰু গ্ৰাহক সুৰক্ষাৰ কাৰণসমূহৰ লগত জড়িত আছিল। ছেজেন নিউ ইজৰাইল ফাণ্ডৰ এগৰাকী ভূতপূৰ্ব সভাপতি। বৰ্তমান ছেজেন টেল আভিভ-য়াফোৰ একাডেমিক কলেজৰ স্কুল অৱ গভৰ্ণমেণ্ট এণ্ড ছ'চাইটিৰ মুৰব্বী আৰু শৰণাৰ্থী আৰু প্ৰব্ৰজনকাৰীৰ হটলাইন ব'ৰ্ডৰ পদত আছে।

জীৱনী

ব্ৰিটিছ মেণ্ডেট যুগত জেৰুজালেমত নাওমি ছেজান (জন্ম হাৰমান)ৰ জন্ম হৈছিল। তেওঁৰ পিতৃ-মাতৃ আছিল আব্ৰাহাম আৰু জিনা হৰমান। পিছলৈ তেওঁৰ পিতৃ আমেৰিকাত ইজৰাইলৰ ৰাষ্ট্ৰদূত আছিল, আনহাতে মাতৃয়ে বৈদেশিক পৰিক্ৰমা মন্ত্ৰালয়ত কাম কৰিছিল৷ ১৯৬৯ চনৰ পৰা ১৯৭৪ চনৰ ভিতৰত নেচেটৰ সদস্য হিচাপে কাৰ্যনিৰ্বাহ কৰিছিল।

ছেজেনে কলম্বিয়া বিশ্ববিদ্যালয়ত অধ্যয়ন কৰি বি.এ. আৰু এম.এ সম্পূৰ্ণ কৰে৷ তাৰপিছত জেৰুজালেমৰ হিব্ৰু বিশ্ববিদ্যালয়ৰ পৰা তেওঁ পি এইচ ডি লাভ কৰে। পিছলৈ তেওঁ বিশ্ববিদ্যালয়খনৰ ট্ৰুমেন ইনষ্টিটিউট ফৰ দ্য এডভান্সমেণ্ট অৱ পিছৰ নেতৃত্ব দিয়ে। ১৯৯৪ চনত আফ্ৰিকাৰ ৰাজনীতিত বিশেষজ্ঞ ৰাজনীতি বিজ্ঞানৰ অধ্যাপিকা হয়।

ৰাজনৈতিক জীৱন

ছেজেন ১৯৮৫ চনত নাইৰোবিত ৰাষ্ট্ৰসংঘৰ মহিলা সন্মিলনত ইজৰাইলৰ প্ৰতিনিধি দলৰ সদস্য আছিল, আৰু ১৯৯৫ চনত বেইজিঙত অনুষ্ঠিত হোৱা মহিলা সম্পৰ্কীয় চতুৰ্থ বিশ্ব সন্মিলনত অংশগ্ৰহণ কৰিছিল। তেওঁ ছ'চাইটি ফৰ ইণ্টাৰনেশ্যনেল ডেভেলপমেণ্টৰ ইজৰাইলী শাখাৰ সভানেত্ৰী হিচাপে কাৰ্যনিৰ্বাহ কৰিছিল৷ তেওঁ ইজৰাইল ৱমেনছ নেটৱৰ্কৰ প্ৰতিষ্ঠাপক আৰু ব'ৰ্ডৰ সদস্য আছিল৷ লগতে ইণ্টাৰনেশ্যনেল এছ'চিয়েচন অৱ পলিটিকেল ছায়েন্সৰ উপ-সভানেত্ৰী হিচাপে কাৰ্যনিৰ্বাহ কৰিছিল।

১৯৯২ চনত মেৰেট্জ তালিকাত নেচেটলৈ নিৰ্বাচিত হয়। ১৯৯৬ চনৰ নিৰ্বাচনত আসন অক্ষুণ্ণ ৰাখি উপাধ্যক্ষ হিচাপে নিযুক্তি লাভ কৰে। ১৯৯৮ চনৰ জেৰুজালেমৰ মেয়ৰৰ নিৰ্বাচনত প্ৰাৰ্থী হিচাপে ৪% ভোট লাভ কৰি চতুৰ্থ স্থান দখল কৰিছিল। ১৯৯৯ চনত পুনৰ নেচেটলৈ নিৰ্বাচিত হোৱা ছেজেনে ২০০৩ চনৰ নিৰ্বাচনত আসন হেৰুৱালৈকে উপ-সভাপতি হিচাপে থাকে৷

তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
এফাইৰা (শ্ৰুতিকথা)

এফাইৰা (প্ৰাচীন গ্ৰীক: Ἐφύρα, ইংৰাজী: Ephyra বা Ephyre; আক্ষৰিক অৰ্থ: ′নিম্ফ (অপেশ্বৰী)′) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

এফাইৰা গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত এফাইৰাও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
বৰষা ৰাণী বিষয়া

বৰষা ৰাণী বিষয়া এগৰাকী অসমীয়া চলচ্চিত্ৰ জনপ্ৰিয় অভিনেত্ৰী। তেখেতে বৰ্তমানলৈ বহুতো অসমীয়া চলচ্চিত্ৰত অভিনয় কৰি দৰ্শকৰ সমাদৰ লাভ কৰিবলৈ সক্ষম হৈছে। অসমৰ বিভিন্ন ভ্ৰাম্যমাণ থিয়েটাৰটো তেখেতে অভিনয় কৰি আহিছে। চলচ্চিত্ৰত অভিনয় কৰাৰ উপৰিও তেখেতে বিহু নৃত্যটো তেখেতৰ যথেষ্ট সুনাম আছে। ২০২১ চনত ভাস্কৰ বৰাৰ সৈতে বিবাপাশত আবদ্ধ হয়।

অভিনয় জীৱন

বৰষা ৰাণী বিষয়াই জনপ্ৰিয় অসমীয়া চলচ্চিত্ৰ যৌৱনে আমনি কৰে চলচিত্ৰৰ জৰিয়তে অসমীয়া ছবিজগতত খোজ দিয়ে । এতিয়ালৈ বহুটো ছবিত অভিনয় কৰিছে বৰষা ৰাণী বিষয়াই।। তেওঁ অভিনীত চলচ্চিত্ৰ বসুন্ধৰাই ৫৭-তম ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ অসমীয়া ছবিৰ সন্মান লাভ কৰে।

অভিনীত চলচ্চিত্ৰ

বৰ্ষ চলচ্চিত্ৰ পৰিচালক
১৯৯৮ যৌৱনে আমনি কৰে অশোক কুমাৰ বিষয়া
১৯৯৯ বুকুৰ মাজত জ্বলে অশোক কুমাৰ বিষয়া
২০০০ জোন জ্বলে কপালত মুন্না আহমেদ
২০০১ আই লাভ ইউ অশোক কুমাৰ বিষয়া
২০০২ মিঠা মিঠা লগনত অচ্যুত কুমাৰ ভাগৱতী সুশান্ত মজিন্দাৰ বৰুৱা
২০০২ মাঘত মামণিৰ বিয়া চন্দ্ৰ মুদৈ
২০০৩ অৰ্পণ কৃষ্ণ ফুকন
২০০৩ জুমন সুমন মহিবুল হক
২০০৩ উজনিৰ দুজনী গাভৰু চন্দ্ৰ মুদৈ
২০০৩ বিধাতা মুনিন বৰুৱা
২০০৫ হিয়াৰ দাপোনত তোমাৰে ছবি শিবানন বৰুৱা
২০০৫ চেনাই মোৰ ঢুলীয়া চন্দ্ৰ মুদৈ
২০০৯ ধুনীয়া তিৰোতাবোৰ প্ৰদ্যুত কুমাৰ ডেকা
২০১০ বসুন্ধৰা হীৰেন বৰা
২০১১ তোমাৰ খবৰ ৰাজীৱ বৰা
২০১১ পলে পলে উৰে মন তিমথী দাস হাঞ্চে
২০১২ মী এণ্ড মাই ছিষ্টাৰ ৰাজেশ ভূঞা
২০১৫ খেল-দ্য গেম অশোক কুমাৰ বিষয়া
২০১৭ তুমি আহিবানে প্ৰেৰণা বৰবৰুৱা
২০১৮ ৰক্তবীজ বিশ্বজিৎ বৰা
২০১৮ তাণ্ডৱ অৱ পাণ্ডৱ প্ৰীয়ম নিৰ্মল
২০১৯ ৰত্নাকৰ যতীন বৰা
২০২১
ফিচা (ৱেব ছিৰিজ)
সংকল্পজিৎ হাজৰিকা
২০২২
গুৱাহাটী ডায়েৰিজ
প্ৰশান্ত শইকীয়া
২০২২
ৰাজনীতি
মঞ্জিত শৰ্মা

চুটি ছবি

+
বৰ্ষ
চলচ্চিত্ৰ
২০২০
Tell Me It's Grey
২০২১
Sorry
২০২১
Fissa
২০২২
Wrong Number
২০২১

বঁটা আৰু মনোনয়ন

বৰ্ষ
বঁটা
চলচ্চিত্ৰ
বিভাগ
ফলাফল
২০১৩
প্ৰাগ চিনে এৱাৰ্ড
Me & My Sister
শ্ৰেষ্ঠা মহিলা অভিনেত্ৰী

২০১৬
Khel-The Game

২০২১
ৰত্নাকৰ

তথ্য সংগ্ৰহ

বাহ্যিক সংযোগ

ৰূপালীপৰ্দাত বৰ্ষাৰাণী বিষয়াৰ বিষয়ে
Barasha Rani Bishaya আনুষ্ঠানিকভাৱে বিবাহপাশত আবদ্ধ হয়

শ্ৰেণী:অসমীয়া চলচ্চিত্ৰৰ অভিনেত্ৰী
টেইলৰ হিক্সন

টেইলৰ ডেলানে হিক্সন (জন্ম ১১ ডিচেম্বৰ ১৯৯৭)

কেৰিয়াৰ

২০১৪ চনৰ শেষৰফালে, হিক্সনে নিজৰ খুৰীৰ বন্ধু এজন কাষ্টিং এজেণ্টৰ দৃষ্টি আকৰ্ষণ কৰে। আৰম্ভণিতে অভিনয়ত আগ্ৰহী নাছিলেও, পিছলৈ তেওঁ এজেণ্টজনৰ সৈতে সাক্ষাৎ কৰিবলৈ মান্তি হয় আৰু সেইদিনাই তেওঁ চুক্তিবদ্ধ হয়। তাৰ পিছৰ কেইসপ্তাহত, হিক্সনে অডিচনৰ বাবে কেইবাঘণ্টা গাড়ী চলাই অহা-যোৱা কৰিছিল।

হিক্সনৰ উল্লেখযোগ্য অগ্ৰগতি ঘটে ২০১৬ চনৰ একশন-কমেডি ছবি ডেডপুল-ত, য'ত তেওঁ প্ৰথমবাৰৰ বাবে সংলাপযুক্ত ভূমিকা পালন কৰে। তেওঁ মেগান অৰলভস্কি নামৰ এজনী ছোৱালীৰ চৰিত্ৰত অভিনয় কৰে, যাক মুখ্য চৰিত্ৰটোৱে সহায় কৰে। সাক্ষাৎকাৰ এটাত হিক্সনে কয় যে এই ছবিখনৰ বৃহৎ পৰিসৰ আৰু তেওঁৰ সংলাপযুক্ত ভূমিকাই অভিনয়ৰ প্ৰতি তেওঁৰ আগ্ৰহ বহুগুণে বৃদ্ধি কৰে। তেওঁ কৈছিল, “ডেডপুল নকৰালৈকে মই অভিনয়ক পেচা হিচাপে কিমান বিচাৰোঁ সেইটো বুজা নাছিলো।”

২০১৮ চনত তেওঁ ডেডলি ক্লাছ ধাৰাবাহিকত পেট্ৰা নামৰ এজন গথ চৰিত্ৰত অভিনয় কৰে। এই ধাৰাবাহিকখনৰ দ্বিতীয় ছিজন ২০২১ চনত মুক্তি পায়।

দ্য এ.ভি. ক্লাবএ মাদাৰলেণ্ড° ফ'ৰ্ট ছেলেম সমীক্ষা কৰি হিক্সনৰ অভিনয়ক বিশেষভাৱে প্ৰশংসা কৰে।

ব্যক্তিগত জীৱন

২০১৬ চনৰ এটা সাক্ষাৎকাৰত হিক্সনে কৈছিল যে ডাঙৰ-দীঘল হোৱাৰ সময়ছোৱাত তেওঁৰ আত্মসম্মান সম্পৰ্কীয় সমস্যা আছিল। তেওঁ কৈছিল, “মই ভাবোঁ, মই নিজকে সদায়ে সোঁৱৰাই দিব লগা হয় যে মই ধুনীয়া। আমাৰ চাৰিওফালে থকা সকলো বস্তুৱে আমাৰ মগজুক সেই কথা পাহৰিবলৈ প্ৰভাবিত কৰে — বাছ ষ্টপত থকা পোষ্টাৰ, ইনষ্টাগ্ৰাম চেল্ফি, টিভিৰ বিজ্ঞাপন।” তেওঁ লগতে কয়, “নিজকে ভালপোৱা অনুশীলনৰ বিষয়।”

২০১৬ চনৰ ডিচেম্বৰ মাহত, ঘ'ষ্টলেণ্ড ছবিখনৰ শ্বুটিং চলি থাকোঁতে, পৰিচালক পাস্কেল লাউজিয়েৰে তেওঁক এখন কাঁচৰ খিৰিকীত মুঠি মাৰিবলৈ কয় আৰু ই সুৰক্ষিত বুলি জনায়। পিছত খিৰিকীখন ভাঙি যায় আৰু তেওঁ কাঁচৰ ওপৰত পৰি মুখৰ বাঁওফালে গভীৰভাৱে আঘাতপ্ৰাপ্ত হয়। এই আঘাতৰ বাবে ৭০টা চেলাই দিব লগা হয় আৰু তাৰ ফলত স্থায়ী দাগ থাকে।

২০১৮ চনত, হিক্সনে ছবিখনৰ প্ৰযোজনা সংস্থা ইন্সিডেণ্ট প্ৰডাকচনৰ বিৰুদ্ধে মোকৰ্দমা দায়েৰ কৰে, য'ত তেওঁ “হেৰুৱা আয় আৰু ভৱিষ্যতৰ আয় হেৰুৱাৰ ক্ষতিপূৰণ” বিচাৰে। ২০১৯ চনত, কৰ্মক্ষেত্ৰৰ সুৰক্ষা আৰু স্বাস্থ্য আইন অনুসৰি কৰ্মচাৰীৰ সুৰক্ষা নিশ্চিত নকৰাৰ বাবে দোষ স্বীকাৰ কৰে আৰু মেনিটোবা প্ৰদেশে তেওঁলোকক $৪০,০০০ জৰিমনা কৰে।

হিক্সনে কৈছিল যে এই অভিজ্ঞতাই তেওঁৰ ভিতৰত “বিশ্বাসজনিত সমস্যা” সৃষ্টি কৰে; অৱশ্যে ডেডলি ক্লাছ ধাৰাবাহিকত কাম কৰাৰ সময়ত, কাৰ্যবাহী প্ৰযোজক এডাম কেনে শ্বুটিং আৰম্ভ কৰাৰ আগতে তেওঁক সাক্ষাৎ কৰি আশ্বাস দিয়ে যে যদি তেওঁ কেতিয়াবা অস্বস্তি অনুভৱ কৰে তেন্তে তৎক্ষণাৎ শ্বুটিং বন্ধ কৰা হ'ব। এই ধাৰাবাহিকখনৰ কামৰ পৰিৱেশ সম্পৰ্কে হিক্সনে কৈছিল, “ই মোক বুজাবলৈ সহায় কৰিলে যে মানুহে সঁচাকৈয়ে যত্ন লয়। আপোনাৰ সৈতে কাম কৰিবলৈ সঠিক মানুহ বিচাৰি উলিয়াব লাগে, আৰু সেইটো কেতিয়া পাব সেয়া আপুনি নিজেই বুজি পাব।”

২০২০ চনৰ মে' মাহত ফেশ্বন আলোচনী ভেনিটি টিনলৈ দিয়া এটা সাক্ষাৎকাৰত, হিক্সনে নিজৰ কেৰিয়াৰত টিম বাৰ্টনৰ প্ৰভাৱৰ বিষয়ে আলোচনা কৰে।

তথ্যসূত্ৰ

বাহ্যিক সংযোগ

শ্ৰেণী:কানাডিয়ান চলচ্চিত্ৰ অভিনেত্ৰী
নেৱাৰ শিল্পকলা

নেৱাৰ শিল্পকলা নেৱাৰ সম্প্ৰদায়ৰ মানুহে যুগ যুগ ধৰি ব্যৱহাৰ কৰি অহা শিল্পকলা। এই চিত্ৰ শিল্পকলাৰ ভিতৰত আছে:

পৌভা
দেৱাল চিত্ৰ (murals)
মন্দিৰৰ দেৱালত চিত্ৰ অংকন
পাণ্ডুলিপিৰ চিত্ৰকল্প
তাম আৰু পিতলৰ ভাস্কৰ্য
শিলৰ ভাস্কৰ্য
কাঠৰ ভাস্কৰ্য

নেপালৰ শিল্প আৰু স্থাপত্যৰ বেছিভাগৰেই সৃষ্টিকৰ্তা নেৱাৰসকল।. পৰম্পৰাগত নেৱাৰ শিল্প মূলতঃ ধৰ্মীয় শিল্প। নেৱাৰৰ ভক্তিমূলক পৌভা চিত্ৰকলা, ভাস্কৰ্য আৰু ধাতুৰ কাৰুকাৰ্য ইয়াৰ সুন্দৰ সৌন্দৰ্যৰ বাবে বিশ্ববিখ্যাত। এতিয়ালৈকে আৱিষ্কাৰ হোৱা আটাইতকৈ প্ৰাচীন তাৰিখযুক্ত পৌভা হৈছে বসুধৰা মণ্ডল যিটো ১৩৬৫ খ্ৰীষ্টাব্দত অংকন কৰা হৈছিল (নেপাল সংবাট ৪৮৫)। নেপাল হিমালয়ৰ পূৰ্বৰ মুস্তাংগ ৰাজ্যৰ পঞ্চদশ শতিকাৰ দুটা মঠৰ দেৱালত থকা মিউৰেলত কাঠমাণ্ডু উপত্যকাৰ বাহিৰৰ নেৱাৰৰ কৰ্মৰাজিৰ চিত্ৰ পোৱা যায়। শিলৰ ভাস্কৰ্য, কাঠৰ খোদিত, ৰিপ’ছ শিল্প আৰু গলিত লা ঢালাই প্ৰক্ৰিয়াৰদ্বাৰা নিৰ্মিত বৌদ্ধ আৰু হিন্দু দেৱতাৰ ধাতুৰ মূৰ্তি নেৱাৰৰ শিল্পকৰ্মৰ নমুনা। ভক্তপুৰৰ ময়ূৰ খিৰিকী আৰু কাঠমাণ্ডুৰ দেশাই মাদু ঝ্যা কাঠৰ খোদিত কামৰ বাবে পৰিচিত।

অট্টালিকা আদিত খোদিত নেৱাৰ খিৰিকী, মন্দিৰৰ ওপৰত ছাদৰ গঠন আৰু মন্দিৰ আৰু মন্দিৰৰ ঘৰৰ টিম্পানামৰ দৰে নিৰ্মাণ উপাদানে পৰম্পৰাগত সৃষ্টিশীলতা প্ৰদৰ্শন কৰে। সপ্তম শতিকাৰ পৰাই দৰ্শকে তিব্বত আৰু চীনৰ শিল্পত নিজৰ প্ৰভাৱ এৰি যোৱা নেৱাৰ শিল্পী আৰু শিল্পীসকলৰ দক্ষতা লক্ষ্য কৰি আহিছে। নেৱাৰসকলে ভূটানৰ গলিত লাৰ শিল্প কৌশল প্ৰৱৰ্তন কৰে আৰু তেওঁলোকক তাত থকা মঠসমূহৰ দেৱালত মিউৰেল আঁকিবলৈ প্ৰয়োগ কৰা হয়। উৎসৱ-পাৰ্বন আৰু মৃত্যু-অনুষ্ঠানৰ সময়ত বনোৱা মণ্ডলৰ বালিশিল্প আঁকি দিয়াটো নেৱাৰ শিল্পৰ আন এক বিশেষত্ব।

পৰম্পৰাগত ধৰ্মীয় শিল্পত উচ্চ পৰ্যায়ৰ দক্ষতা প্ৰদৰ্শন কৰাৰ উপৰিও নেপালত পশ্চিমীয়া শিল্প শৈলীৰ প্ৰৱৰ্তনৰ ক্ষেত্ৰত নেৱাৰ শিল্পীসকলে আগৰণুৱা হৈ আহিছে। ৰাজ মান সিং চিত্ৰকাৰে (১৭৯৭-১৮৬৫) দেশত জলৰঙী চিত্ৰকলা আৰম্ভ কৰাৰ কৃতিত্ব লাভ কৰে।
ভাজু মন চিত্ৰকাৰ (১৮১৭–১৮৭৪), তেজবাহাদুৰ চিত্ৰকাৰ (১৮৯৮-১৯৭১) আৰু চন্দ্ৰ মান সিং মাস্কেই আন আন অগ্ৰণী শিল্পী আছিল যিয়ে পোহৰ আৰু দৃষ্টিভংগীৰ ধাৰণা সন্নিবিষ্ট কৰি আধুনিক শৈলীৰ চিত্ৰকলাৰ প্ৰৱৰ্তন কৰিছিল।

পৌভা বা থাংকা পৰম্পৰাগতভাৱে চিত্ৰকৰসকলে অংকন কৰিছিল।

তথ্যসূত্ৰ

শ্ৰেণী:শিল্প
শ্ৰেণী:নেপালৰ সংস্কৃতি
ছোলি

ছোলি মানে ব্লাউজ বা বডিচৰ দৰে শৰীৰৰ ওপৰ ভাগৰ কাপোৰ যি সাধাৰণতে তলপেট বা কঁকালৰ ওপৰছোৱা উদং কৰি চুটিকৈ কাটি লোৱা হয়৷ ভাৰতীয় উপমহাদেশত ইয়াক শাড়ীৰ সৈতে পিন্ধা হয়। ভাৰত উপমহাদেশৰ ঘাগ্ৰা চোলিৰ সাজ-পোছাকৰ অংশও ছোলি। ৰাজস্থানৰ সীমান্তৱৰ্তী উত্তৰ গুজৰাট, বিশেষকৈ পালানপুৰত ইয়াক গুজৰাটী ভাষাত পলকু বুলি কোৱা হয়৷

বিৱৰ্তন

প্ৰাচীন কালত মহিলাসকলে পিন্ধা মুঠ তিনি টুকুৰা সাজ-পোছাকৰ অন্যতম ৰূপ আছিল প্ৰাচীন স্তনপট্টৰ বা স্তনাৱৰণ, যাক কুৰ্পসিকা বা কাঞ্চুকি বুলিও কোৱা হয়। এয়া অন্ত্ৰীয়, তলত পিন্ধা কাপোৰ আছিল; কান্ধ বা মূৰত ঢাকি লোৱা উত্তৰীয় বা ওৰণি; আৰু স্তনপট্টা, বুকুত পিন্ধা কাপোৰৰ পটী, যাৰ কথা খ্ৰীষ্টপূৰ্ব ষষ্ঠ শতিকাৰ সময়ছোৱাৰ সংস্কৃত সাহিত্য আৰু বৌদ্ধ পালি সাহিত্যত উল্লেখ কৰা হৈছে।
খ্ৰীষ্টপূৰ্ব প্ৰথম সহস্ৰাব্দৰ পৰা মহাৰাষ্ট্ৰ আৰু গুজৰাটত প্ৰাপ্ত চিত্ৰক ছোলিৰ প্ৰথম লিপিবদ্ধ তথ্য হিচাপে গণ্য কৰা হয়৷ চিলাপাদিক্কাৰম ৰ দৰে গ্ৰন্থত থকা কবিতাৰ উল্লেখৰ পৰা বুজা যায় যে, সংগম যুগত (প্ৰাচীন দক্ষিণ ভাৰতত খ্ৰীষ্টপূৰ্ব তৃতীয় শতিকাৰ পৰা খ্ৰীষ্টপূৰ্ব চতুৰ্থ শতিকালৈকে) একেখন কাপোৰেৰে তলৰ কাপোৰ আৰু ওপৰৰ চাদৰ, দুয়োটাৰে কাম কৰিছিল। চিত্ৰ আৰু ভাস্কৰ্যই এই কথাৰ সংকেত দিয়ে যে স্তনপট্টা খ্ৰীষ্টীয় প্ৰথম শতিকাৰ ভিতৰতে বিভিন্ন আঞ্চলিক শৈলীত ছোলিলৈ বিকশিত হৈছিল। দশম শতিকাত কলহানৰ দ্বাৰা ৰচিত ৰাজতৰঙ্গিনী গ্ৰন্থত উল্লেখ আছে যে, দাক্ষিণাত্য মালভূমিৰ পৰা অহা ছোলিৰ কাশ্মীৰত ৰাজকীয় পৃষ্ঠপোষকতাৰ যোগেৰে প্ৰৱৰ্তন কৰা হৈছিল৷

প্ৰথমাৱস্থাত চোলিবোৰ সম্মুখৰ ফালে আৱৰণ দি আৰু পিছফালে বান্ধি থোৱাৰ ব্যৱস্থা আছিল৷ এই ধৰণৰ চোলি এতিয়াও ৰাজস্থানত অতি সাধাৰণ। নেপালত এই কাপোৰক ছ'লো বুলি জনা যায় আৰু দক্ষিণ ভাৰতত ৰেভিক নামেৰে জনা যায়। হিন্দী বলয়ৰ কিছু অংশত, বেছিভাগেই ৰাজস্থান, হাৰিয়ানা আৰু উত্তৰ প্ৰদেশত মহিলাসকলে ছোলিৰ ওপৰত গেঞ্জীৰ দৰে কাপোৰ পিন্ধিছিল, যাক কাঞ্চলি বুলি জনা যায়; এই সম্পূৰ্ণ সাজ-পাৰক পোছাক নামে জনা যায়।

সময়ৰ পৰিৱৰ্তন

সময়ৰ লগে লগে ছোলিৰ বহু পৰিৱৰ্তন হৈছে৷ পৰম্পৰাগতভাৱে ছোলি শাড়ীৰ দৰে একে কাপোৰৰ পৰাই তৈয়াৰ কৰা হৈছে৷ বহু শাৰী উৎপাদকে নিজৰ উৎপাদিত শাড়ীত অতিৰিক্ত দীঘল কাপোৰ যোগ দিয়ে, যাতে মহিলাসকলে শাড়ীৰ শেষত থকা অতিৰিক্ত কাপোৰ কাটি তাৰ লগত মিল থকা ছোলি চিলাই কৰি পিন্ধিব পাৰে। দৈনন্দিন পৰিধানৰ বাবে কপাহ ভিত্তিক কাপোৰ আৰু ৰেচমৰ কাপোৰক বহুলভাৱে আটাইতকৈ আৰামদায়ক বুলি গণ্য কৰা হয়। উৎসৱ আদি আনুষ্ঠানিক অনুষ্ঠানৰ বাবে চিফন আৰু ৰেচম সৰ্বোত্তম বুলি ভবা হয়। গ্ৰীষ্মকালৰ ছোলিৰ বাবে উত্তম কাপোৰ হ'ল চিফন আৰু জৰ্জেট।

ডিজাইনাৰসকলে ছোলি তৈয়াৰ কৰিবলৈ নানা কৌশল প্ৰয়োগ কৰি দুঃসাহসিক টেইলাৰিং আৰু উদ্ভাৱনীমূলক নেকলাইনেৰে ভাৰতীয় উপমহাদেশৰ পপ-সংস্কৃতিৰ ফেশ্বনক প্ৰভাৱিত কৰিছে, যেনে হলটাৰ, টিউব, বেকলেছ বা ষ্ট্ৰিংযুক্ত ছোলি আদি।

ডিজাইনাৰ তথা বুটিকৰ মালিক অনুপমা ৰাজে মন্তব্য কৰে যে "ছোলিক পুনৰ নতুনকৈ উদ্ভাসিত কৰাৰ অতি বাস্তৱিক প্ৰয়োজন, যাতে ইয়াক বিভিন্ন ধৰণৰ সাজ-পোছাকৰ সৈতে পিন্ধিব পৰা যায়। ঠিক যেনেকৈ আমি ছোলিক ব্লাউজৰ এটা নৱৰ্নিৰ্মিত ৰূপ যেন দেখিবলৈ পাওঁ।" আমি ছোলি নৱনিৰ্মাণ কৰিব লাগিব।" ৰপ্তানিকাৰী, পিছলৈ ডিজাইনাৰলৈ পৰিণত হোৱা ববি মালিকে মন্তব্য কৰে যে, "মহিলাৰ বাবে সৃষ্টি কৰা সকলো কাপোৰৰ ভিতৰত চোলি আটাইতকৈ স্পৰ্শকাতৰ। ই কেৱল নাৰীসুলভ ৰূপটোক তুলি ধৰাই নহয়, এগৰাকী মহিলাৰ ৰোমান্টিকতাকো উলিয়াই আনে। কিন্তু ভাৰতীয় ডিজাইনাৰসকলে য'ত ইয়াক আন্তঃৰাষ্ট্ৰীয় ৰূপ দি ইয়াক অধিক সুন্দৰ কৰি তুলিব লাগে, তাতেই ব্যৰ্থ হৈছে।"

তথ্য সূত্ৰ

শ্ৰেণী:সাজ-পাৰ
শ্ৰেণী:পোচাক
গৰেনা ফ্ৰী ফায়াৰ

গৰেনা ফ্ৰী ফায়াৰ বা ফ্ৰী ফায়াৰ ১১১ ডটচ্ ষ্টুডিঅ'য়ে বিকাশ কৰা অনলাইন মোবাইল গেম। গৰেনাই ইয়াক ২০১৭ চনৰ ২০ নৱেম্বৰত প্ৰকাশ কৰে আৰু সেই বৰ্ষৰে ৫ ডিচেম্বৰত এণ্ড্ৰইড আৰু আইঅ'এচ অপাৰেটিং চিষ্টেমৰ বাবে মুকলি কৰি দিয়ে। এই গেমটো ২০১৯ চনত বিশ্বব্যাপী সৰ্বাধিক ডাউনলড্ কৰা মোবাইল গেম হৈ পৰিছিল। ২০১৯ চনত গৰেনা ফ্ৰী ফায়াৰে 'গুগল প্লে ষ্ট’ৰ'-ৰ তৰফৰ পৰা 'বেষ্ট পপুলাৰ ভোট গেম' বঁটা লাভ কৰে৷ ২০২০ চনৰ মে’ মাহলৈকে, ফ্ৰী ফায়াৰে বিশ্বব্যাপী দৈনিক ৮০ নিযুতৰো অধিক সক্ৰিয় ব্যৱহাৰকাৰীৰ সৈতে এক অভিলেখ গঢ়িছে৷ ২০১৯ চনৰ নৱেম্বৰ মাহলৈকে, ফ্ৰী ফায়াৰে বিশ্বজুৰি (বিলিয়ন ) -তকৈও অধিক টকা উপাৰ্জন কৰে।

২০২১ চনৰ ২৮ ছেপ্টেম্বৰত ফ্ৰী ফায়াৰৰ বৰ্ধিত সংস্কৰণ ফ্ৰী ফায়াৰ মেক্স (Free Fire Max) বিশ্বব্যাপী মুকলি কৰে৷

মেপ

কালাহাৰি
পৰগেটোৰী
বাৰমুডা
বাৰমুডা ২.০

গেমপ্লে

এই ব্যাটাল ৰয়েল গেমটোত প্ৰায় পঞ্চাশজন খেলুৱৈ থাকে। ইয়াক খেলুৱৈসকলে তিনিপ্ৰকাৰে খেলিব পাৰে- এজন (Solo); দুজন (Duo) নাইবা চাৰিজন (Squad) কৈ।

গেমটোত প্ৰৱেশ কৰা খেলুৱৈসকলক প্ৰথমে এখন ল’বিত লৈ যোৱা হয়, য’ত তেওঁলোকে একেলগে প্ৰায় সকলো খেলুৱৈকে চাব পাৰে। ইয়াৰ পিছত খেলুৱৈসকলক এখন দ্বীপলৈ বিমানত লৈ যোৱা হয় (কেজুৱেল আৰু ৰেংক গেমত)।

বিমানত গৈ থাকোঁতে খেলুৱৈসকলে পেৰাচুটৰ সহায়ত দ্বীপত লেণ্ড কৰিবলগীয়া হয়। আৰু অস্ত্ৰ-সস্ত্ৰ ব্যৱহাৰ কৰি শত্ৰুক মাৰি জয়ী হ’ব লাগে। খেলুৱৈসকলে ইজনে-সিজনক বিচাৰি পোৱাকৈ এক নিৰ্দিষ্ট সময়ৰ অন্তত জ’ন (Zone) বৃত্তাকাৰত ক্ৰমে সৰু হৈ গৈ থাকে আৰু সেই জ’নৰ ভিতৰতে খেলুৱৈসকলে খেলিব লাগে। খেলৰ একেবাৰে শেষত থকা খেলুৱৈ বা খেলুৱৈৰ দলটোৱে Boyaah পায় অৰ্থাৎ বিজয়ী হয়।

চৰিত্ৰসমূহ

খেলখন খেলিবলৈ সহজ কৰাৰ লগতে ৰেংক আদি বঢ়াবলৈ বহুটো চৰিত্ৰ ব্যৱহাৰ কৰা হয়। খেলৰ বিভিন্ন চৰিত্ৰসমূহ হ’ল ক্ৰমে-

তথ্য উৎস

বাহ্যিক সংযোগ

শ্ৰেণী:ভিডিঅ' গেম